**saistošie noteikumi**

Limbažos

2021.gada 26.augustā Nr.5

**APSTIPRINĀTI**

ar Limbažu novada domes

26.08.2021. sēdes lēmumu Nr.176

(protokols Nr.5, 71.§)

**Vārzu pludmales un peldvietas lietošanas noteikumi**

*Izdoti saskaņā ar likuma “*[*Par pašvaldībām*](https://m.likumi.lv/ta/id/57255-par-pasvaldibam)*”*

[*43. panta*](https://m.likumi.lv/ta/id/57255-par-pasvaldibam#p43) *pirmās daļas 2. un 4. punktu*

**I. Vispārīgie jautājumi**

1. Saistošie noteikumi nosaka kārtību Vārzu pludmalē (1,5 kilometrus garā posmā no Lauču dižakmens Vārzu ciema virzienā, peldvietas lietošanas noteikumus, kā arī sanitārās tīrības noteikumu ievērošanu pludmalē un peldvietā.
2. Saistošajos noteikumos lietotie termini:

2.1. peldvieta - labiekārtota vieta atpūtas zonā, kas paredzēta peldēšanai;

2.2. peldsezona - peldēšanai labvēlīga sezona, kuru nosaka attiecīgi laika apstākļi un kurā ir gaidāms liels peldētāju skaits. Latvijā peldsezona ir no 15.maija līdz 15. septembrim;

2.3. pludmale – 1,5 kilometrus gara teritorija no Lauču dižakmens Vārzu ciema virzienā;

2.4. piesārņojums - jebkurš piesārņojums, kas var izraisīt ekoloģiski bīstamas sekas, infekcijas slimības vai rada neērtības peldvietas apmeklētājiem;

2.5. kāpu zona – pludmalei pieguļoša teritorijas daļa, ko veido smilts pauguri, ieplakas un veģetācija;

2.6. situācija „peldēties aizliegts” - peldēšanās apdraud cilvēka dzīvību un glābšanas dienestam nav iespējams veikt glābšanas darbu uz ūdens un izvietotas īpašas par šo situāciju informējošas zīmes;

2.7. apsaimniekotājs – Limbažu novada pašvaldības aģentūra “ALDA”, kura nodrošina peldvietas uzturēšanu kārtībā, ievērojot izvirzītos noteikumus.

1. Lai nodrošinātu saistošo noteikumu pildīšanu, pašvaldība peldvietā izvieto sekojošu informāciju:

3.1. peldvietas nosaukums;

3.2. peldvietas lietošanas noteikumi;

3.3. informācija par peldvietas ūdens kvalitāti un informācija par to, vai peldēties ir atļauts / vai peldēties nav atļauts;

3.4. peldvietas un pludmales apsaimniekotāja kontaktinformācija, tālruņa numuri, uz kuriem var zvanīt nelaimes gadījumos;

3.5. pašvaldības policijas dežūrtālruņa numurs;

3.6. pludmales uzrauga tālruņa numurs un darba laiks.

**II. Peldvietas apsaimniekošanas un izmantošanas noteikumi**

1. Pašvaldības pienākumi:

4.1. sagatavot pludmali un peldvietu (laipu uzlikšana, rotaļu elementu un mazo arhitektūras formu remonts, laivas tehniskā apkope u.c.) atpūtas sezonas uzsākšanai, veicot to katru gadu līdz 15. maijam;

4.2. peldsezonas laikā nodrošināt peldvietas un pludmales apmeklētājus ar tualeti.

1. Apsaimniekotāja pienākumi:

5.1. nodrošināt, ka peldsezonas laikā (no 15.maija līdz 15.septembrim) pludmales un peldvietas uzkopšana un atkritumu izvešana no tās notiek katru dienu līdz plkst. 9.00, bet dienas laikā pēc vajadzības, nodrošinot nepārtrauktu pludmales un peldvietas tīrību;

5.2. organizēt pludmales un peldvietas apsaimniekošanas darbus, tai skaitā tualešu apsaimniekošanu, peldvietas inventāra (pārģērbšanās kabīņu, solu, gājēju laipu, žogu, šūpoļu, atkritumu urnu, glābšanas stacijas u.c. ) uzturēšanu un remontu;

5.3. rūpēties par to, lai ūdenī neatrastos dažādi atkritumi;

5.4. peldvietas un/vai pludmales piesārņojuma gadījumā par piesārņojumu nekavējoties brīdināt tās apmeklētājus, izvieto brīdinājuma zīmi „peldēties aizliegts” un nekavējoties (neatkarīgi no sezonas) uzsākt un veikt pludmales sakopšanu.

**III. Pludmales un peldvietas lietošanas noteikumi**

1. Aizliegts piegružot pludmali un peldvietu ar atkritumiem, ierakt tos, mest ūdenī.
2. Aizliegts bojāt pārģērbšanās kabīnes, soliņus, gājēju laipas, žogus, rotaļu iekārtas, informatīvās norādes, atkritumu urnas un jebkuru citu inventāru.
3. Pludmales un peldvietas teritorijā aizliegts ievest un/vai atrasties ar suņiem vai citiem mājdzīvniekiem.
4. Pludmalē un peldvietā aizliegts lauzt koku vai krūmu zarus, plūkt lapas, ziedus, augļus, bojāt mizu.
5. Aizliegts postīt putnu ligzdas. Aizliegts ķert vai iznīcināt savvaļas dzīvniekus.
6. iebraukt ar transportlīdzekļiem, kuri aprīkoti ar iekšdedzes vai elektriskiem dzinējiem, vai pa sauszemi pārvietojas ar vēja ietekmi un kuri pēc Ceļu satiksmes likuma neatbilst mehāniskā transportlīdzekļa terminam, izņemot specializētos invalīdu transportlīdzekļus, kas tiek izmantoti paredzētajām funkcijām, un transportlīdzekļus, kas paredzēti pludmales apsaimniekošanai vai uzraudzībai;
7. iebraukt ar mopēdiem, kuri pēc Ceļu satiksmes likuma neatbilst mehāniskā transportlīdzekļa terminam (tajā skaitā mopēdiem, kvadracikliem, kuru iekšdedzes motors nepārsniedz 50 kubikcentimetrus, elektroskūteriem), izņemot specializētos personu ar invaliditāti transportlīdzekļus, kas tiek izmantoti paredzētajām funkcijām, un transportlīdzekļus, kas paredzēti pludmales apsaimniekošanai vai uzraudzībai;
8. Pludmalē un kāpu joslā nav atļauta naktsmītņu ierīkošana, telšu celšana, ugunskuru kurināšana.
9. Smēķēšana atļauta īpaši paredzētās vietās, kas apzīmētas ar informācijas zīmi „atļauts smēķēt”.
10. Aizliegts braukt ar vējdēļiem, ūdens motocikliem, motorlaivām, izņemot glābšanas dienesta laivu un gadījumus, kad saņemta īpaša pašvaldības atļauja.
11. Sabiedrisku masu pasākumu rīkošana pirms tam rakstveidā jāsaskaņo pašvaldību.
12. Pludmales un peldvietas apmeklētājiem peldvietā aizliegts peldēties, ja ir noteikta situācija un izvietota informācijas zīme “peldēties aizliegts”.
13. Peldvietā peldēšana atļauta līdz speciāli norobežotām vietām, ko nosaka peldošās bojas. Peldsezona ilgst katru gadu no 15.maija līdz 15.septembrim, ja pašvaldība nav noteikusi citādi.

**IV. Administratīvā atbildība**

1. Par šo noteikumu 6. līdz 18. punktā noteikto prasību neievērošanu, ja atbildība nav paredzēta citos normatīvajos aktos, piemēro brīdinājumu vai naudas sodu fiziskām personām līdz 70 naudas soda vienībām, bet juridiskajām personām – līdz 280 naudas soda vienībām.
2. Administratīvā pārkāpuma procesu par šo noteikumu pārkāpšanu veic Limbažu novada pašvaldības policijas amatpersonas, izskatīt administratīvo pārkāpumu lietas ir tiesīga arī Limbažu pašvaldības Administratīvā komisija.
3. Administratīvā pārkāpuma procesa ietvaros pieņemtos lēmumus var pārsūdzēt Administratīvās atbildības likumā noteiktajā kārtībā.

Limbažu novada pašvaldības

Domes priekšsēdētājs D. Straubergs